ויומינג

ויומינג (באנגלית: Wyoming ) היא מדינה בארצות הברית. פירוש שמה באחת השפות האינדיאניות המקומיות הוא "המישורים הגדולים". היא האחת משתי מדינות ארצות הברית (יחד עם קולורדו מדרומה) שגבול תחום שיפוטם הוא מרובע מושלם.

אף שהיא העשירית בשטחה בין מדינות ארצות הברית, אוכלוסיית המדינה היא הקטנה ביותר – במפקד האוכלוסין שנערך ב-2020 אוכלוסיית המדינה מנתה כ-576,851 נפש שהם פחות מהאוכלוסייה של כל אחת מ-31 מהערים המאוכלסות ביותר בארצות הברית כולל דנוור בקולורדו השכנה. שאיין היא בירת המדינה והעיר המאוכלסת ביותר, עם אוכלוסייה מוערכת של 63,957 בשנת 2018.

כלכלתה של ויומינג מתבססת על ניצול משאביה הטבעיים הרבים ועל תיירות.

==מקור השם==
מקור השם ויומינג לא ברור. ככל הנראה מקור שם זה בשפה אינדיאנית מקומית, ופירוש השם בשפה זו הוא "המישורים הגדולים".

== היסטוריה ==
פארק הלאומי גרנד טיטון]]

בשנת 1867 הגיעה מסילת הברזל יוניון פסיפיק אל העיר שאיין, בירת המדינה. בניית המסילה הביאה לגידולה של העיר, וב-25 ביולי 1868 הוכרז האזור כטריטוריית ויומינג.
בשנת 1872 הוכרז פארק ילוסטון כפארק לאומי והיה למעשה הפארק הלאומי הראשון בעולם. הפארק נמצא בצפון-מערבה של המדינה.

ויומינג הפכה לאחת ממדינות ארצות הברית ב-10 ביולי 1890, והיא קרויה על שם עמק ויומינג בפנסילבניה, המוזכר בשיר גרטרוד מויומינג מאת תומאס קמפבל. את שם האזור הציע נציג בית הנבחרים ג' מ' אשבי ממדינת אוהיו.

ב-1869 העניקה טריטוריית ויומינג באופן זמני זכות הצבעה לנשים, כדי להשיג די מצביעים ולהפוך למדינה.<ref></ref> במדינת ויומינג מונתה לראשונה אישה כרשמת בית משפט וכשופטת בית משפט.

ויומינג היא גם המדינה הראשונה שבה כיהנה מושלת. ב-4 בנובמבר 1924 נבחרו לראשונה שתי נשים בשתי מדינות למשרת המושל: נלי טיילו רוס במדינת ויומינג, ומרים א. פרגוסון בטקסס. רוס הושבעה לתפקיד ב-5 בינואר 1925, וכך זכתה להיות האישה הראשונה בתפקיד זה בהיסטוריה של ארצות הברית. כשבועיים לאחר מכן הושבעה לתפקידה פרגוסון.

== גאוגרפיה ==
צפונית לוויומינג נמצאת מדינת מונטנה, מזרחית לה דקוטה הדרומית ונברסקה, מדרומה קולורדו, וממערבה יוטה ואיידהו. ויומינג מיושבת בדלילות רבה, ורוב שטחה ריק מתושבים. ויומינג היא המדינה שלה האוכלוסייה הקטנה ביותר בכל ארצות הברית, והיא שנייה בדלילות האוכלוסין רק לאלסקה. בוויומינג עובר רכס הרי הרוקי, ויש בה פארקים לאומיים רבים, ובהם אפשר למנות את הפארק הלאומי ילוסטון ואת הפארק הלאומי גרנד טיטון, שבהם יש נופים ואוצרות טבע בהיקף מרשים.

מבחינה מינהלית מחולקת ויומינג ל-23 מחוזות. ראו פירוט בהמשך.

==ממשל ופוליטיקה==
על פי חוקת ויומינג, הרשות המחוקקת במדינה מורכבת מבית נבחרים המונה שישים חברים ומסנאט המונה שלושים חברים. בראש הרשות המבצעת עומד מושל והוא נעזר במספר בעלי תפקידים מוגדרים. לא קיימת משרת סגן מושל. בראש הרשות השופטת עומד בית משפט עליון המונה חמישה חברים. בניגוד למדינות אחרות בארצות הברית, אין בוויומינג בית משפט נפרד לערעורים.

בשל מיעוט האוכלוסייה מייצג את ויומינג נציג יחיד בבית הנבחרים של ארצות הברית, ובסך הכל יש לה שלושה נציגים בקונגרס, יחד עם הייצוג בסנאט שאליו שולחת כל מדינה בארצות הברית שני נציגים ללא קשר לגודלה. בהתאם לכך מונה חבר האלקטורים של ויומינג שלושה חברים, ויש לה היחס הגבוה ביותר בארצות הברית בין מספר האלקטורים לגודל האוכלוסייה. הסנאטורים המייצגים את המדינה הם סינתיה לומיס וג'ון באראסו הרפובליקנים.

ויומינג הייתה הטריטוריה האמריקאית הראשונה ולאחר מכן המדינה הראשונה באיחוד שהעניקה זכות הצבעה לנשים. ויומינג היא גם חלוצה במינוי נשים לתפקידים ציבוריים ברשות השופטת, והיא המדינה הראשונה שנבחרה בה אישה לתפקיד מושלת.

באופן מסורתי תושבי ויומינג נוטים לימין השמרני, והיא נחשבת כמעוז של המפלגה הרפובליקנית הן בבחירות פדרליות והן בבחירות למשרות ברמת המחוז והמדינה. מאז 1978 ייצגו את המדינה בקונגרס נציגים מן המפלגה הרפובליקנית בלבד (נכון ל-2021) מאז שנות החמישים, המועמד לנשיאות המפלגה הרפובליקנית מוביל את המדינה למעט בשנת 1964.

==כלכלה==
ב-2005 עמד התל"ג של ויומינג על 27.4 מיליארד דולר. שיעור האבטלה ב-2006 היה 3.3%, נמוך מן השיעור הממוצע בארצות הברית שעמד על 4.6%.

כלכלת ויומינג נשענת בעיקר על ניצול משאבי טבע ועל ענף התיירות.

משאבי הטבע העיקריים הם פחם, גז טבעי, נפט, טרונה (מינרל אוופוריטי המשמש לייצור נתרן פחמתי. ויומינג מספקת כרבע מן התפוקה העולמית) ומינרלים נוספים. בעבר פעלו בוויומינג מכרות אורניום, אך כמעט כולם נסגרו עם הירידה במחירי האורניום בשנות ה-80 של המאה ה-20.

ענף התיירות הוא מקור הכנסה ותעסוקה מרכזי. למעלה משישה מיליון מטיילים ביקרו ב-2002 בפארקים הלאומיים בוויומינג.

החקלאות הייתה בעבר ענף מרכזי במדינה, אך איבדה את חשיבותה הכלכלית. עם זאת נותר לה מקום מרכזי בזהות התרבותית ובאורח החיים בוויומינג. הגידולים החקלאיים העיקריים הם בקר לבשר, כבשים לצמר, סלק סוכר, דגנים ומספוא.

שיעור המיסוי במדינה נמוך ביותר. בניגוד לרוב מדינות ארצות הברית אין בוויומינג מס הכנסה. מדיניות זו מתאפשרת הודות להכנסות הגבוהות מזכיונות לניצול אוצרות הטבע ומתיירות.

==דמוגרפיה==

{| border="0" cellpadding="4" width="80%" align="Center"

| valign="top" width="25%" |

{| class="wikitable" width="250"
! colspan="2" | קבוצות דתיות בוויומינג
|-
| colspan=2| נוצרים
|-
| פרוטסטנטים אוונגליסטים || 27%
|-
| פרוטסטנטים אחרים || 16%
|-
| קתולים || 14%
|-
| מורמונים || 9%
|-
| נוצרים אחרים || 5%
|-
| colspan=2| דתות אחרות
|-
| בודהיסטים || 1%
|-
| אחר || 2%
|-
| חסרי סיווג דתי || 26%
|}

| valign="top" width="25%" |

{| class="wikitable" width="250"
! colspan="2" | קבוצות גזעיות בוויומינג
|-
| לבנים לא-היספאנים || 85.9%
|-
| היספאנים || 8.9%
|-
| אמריקאים ילידים || 2.5%
|-
| שחורים || 0.8%
|-
| אסייתים || 0.8%
|-
| מעורב || 2.2%
|}

| valign="top" width="25%" |

{| class="wikitable" width="250"
! colspan="2" | קבוצות מוצא אתני בוויומינג
|-
| גרמנים || 28.5%
|-
| אנגלים || 13.8%
|-
| אירים || 13.4%
|-
| אמריקאים || 8.5%
|-
| סקוטים || 3.7%
|-
| צרפתים || 3.4%
|-
| נורווגים || 3.3%
|-
| איטלקים || 3.3%
|-
| הולנדים || 2%
|-
| דנים || 1.9%
|}

| valign="top" width="25%" |

{| class="wikitable" width="250"
! colspan="2" | שפות מדוברות בוויומינג
|-
| אנגלית || 93.6%
|-
| ספרדית || 4.6%
|-
| אחר || 1.8%
|}

|}

===הערים הגדולות===
מפת צפיפות האוכלוסין של מדינת ויומינג
{| border="0" cellpadding="2" width="47%" align="Right"

| valign="top" width="50%" |

{| class="sortable" width="350"
! colspan="4" | הערים הגדולות בוויומינג (נתוני 2013)
|-
! דירוג !! שם העיר !! אוכלוסייה !! חלק ממטרופולין
|-
| 1 || שאיין || 62,845 || שאיין
|-
| 2 || קספר || 60,086 || קספר
|-
| 3 || לאראמי || 32,081 ||
|-
| 4 || ג'ילט || 31,971 ||
|-
| 5 || רוק ספרינגס || 24,045 ||
|}

| valign="top" width="50%" |

{| class="sortable" width="470"
! colspan="4" | המטרופולינים הגדולים בוויומינג (נתוני 2014)
|-
! דירוג !! שם המטרופולין !! אוכלוסייה !! מיקום
|-
| 1 || מטרופולין שאיין || 96,389 || דרום יומינג
|-
| 2 || מטרופולין קספר || 81,624 || מרכז ויומינג
|}

|}

<center>
<gallery widths="200px" heights="160px" perrow="5">
 קובץ:CheyenneWY downtown.jpg|שאיין
 קובץ:100 Block Center St, Casper.jpg|קספר
 קובץ:Downtown Laramie e.jpg|לאראמי
 </gallery>
</center>

==תחבורה==
=== כבישים עיקריים שחוצים את המדינה ===
*כביש בין-מדינתי 25
*כביש בין-מדינתי 80
*כביש בין-מדינתי 90
*כביש 14
*כביש 20
*כביש 26
*כביש 89
*כביש 191

== מחוזות, אזורים וערים ==
=== מחוזות ===
{|
|- valign=top
|
* אלבני
* ביגן הורן
* ג'ונסון
* גושן
|
* הוט ספרינגס
* ואשאקי
* וסטון
* טטון
|
* יואינטה
* לאראמי
* לינקולן
* נטרונה
|
* ניובררה
* סאבלט
* סוויטווטר
* פארק
|
* פלאט
* פרימונט
* קונוורס
* קמפבל
|
* קרבון
* קרוק
* שרידן
|}

=== אזורים ===
* אזור פאודר ריבר

== השכלה ==
בוויומינג נמצאות האוניברסיטאות הבאות:
*אוניברסיטת ויומינג
*מכללת קספר
*המכללה הקהילתית ויומינג המערבית
*מכללת מרכז ויומינג

==סמלי המדינה==
{| class="wikitable" width="585"
! colspan="4" | סמלי מדינת ויומינג
|-
! דגל !! סמל !! מוטו !! כינוי
|-
! דגל ויומינגFlag of Wyoming !! סמל ויומינגSeal of Wyoming !! !!
|-
| <center>"שוויון זכויות""Equal Rights"</center> || <center>"מדינת השוויון""Equality State"</center>
|-
! עץ !! פרח !! ציפור !! חיה !! דינוזאור
|-
! צפצפה משולשתPopulus deltoides !! קסטייחהIndian paintbrush !! סטורנלה נגלקטהWestern meadowlark !! ביזון אמריקאיBison bison !! טריצרטופסTriceratops
|-
}

== קישורים חיצוניים ==

* 
* [https://web.archive.org/web/20080515111654/http://wyoming.gov/state/wyoming_news/general/general.asp מידע על המדינה ועל סמליה]
* [https://web.archive.org/web/20130707134319/http://quickfacts.census.gov/qfd/states/56000.html אתר מרשם האוכלוסין של ארצות הברית]
* [http://www.Untraveledroad.com/USA/Wyoming.htm סיור וירטואלי של ויומינג]
* [http://www.terragalleria.com/america/north-west/wyoming גלריית תמונות של ויומינג]
* 

==הערות שוליים==

ויומינג
קטגוריה:ארצות הברית: מדינות